Adategyeztetés önkormányzati adóügyben

Az adóügyi nyilvántartásban szereplő adózó adatainak egyeztetése, illetve a nyilvántartásban szereplő adózó törvényes képviselője, meghatalmazottja adatainak egyeztetése.

Jogosultak köre
Az adózó, az adózó törvényes képviselője vagy állandó meghatalmazottja.
Adózó az a személy, akinek vagy amelynek adókötelezettségét adót, költségvetési támogatást megállapító törvény, az adóigazgatási rendtartásról szóló törvény, az adózás rendjéről szóló törvény vagy önkormányzati rendelet előírja.
Adózónak kell tekinteni a kezelt vagyont.
 

Mit kell tennie

Az E-Önkormányzati Portálon az adóügyi űrlapok között található „Adategyeztetés önkormányzati adóügyben” űrlap online beküldésével lehetőség van az adóügyi nyilvántartásban szereplő adózó adatainak egyeztetésére, illetve a nyilvántartásban szereplő adózó törvényes képviselője, meghatalmazottja adatainak egyeztetésére.
A https://ohp-20.asp.lgov.hu oldalon pl. az adószámla sikertelen lekérdezés esetén, amennyiben a hibaüzenet jelenik meg, célszerű az önkormányzatnál adategyeztetést kezdeményezni az adóügyi űrlapok között található „Adategyeztetés önkormányzati adóügyben” űrlap online beküldésével. Lehetőség van a nyilvántartásban szereplő adózó adatainak egyeztetésére, illetve a nyilvántartásban szereplő adózó törvényes képviselője, meghatalmazottja adatainak egyeztetésére.
 
Az elektronikus ügyintézésre kötelezett ügyfelek az adatszolgáltatást joghatás kiváltására alkalmas módon, az önkormányzati adóhatóság által rendszeresített nyomtatvány elektronikus úton történő megküldésével tehetik meg. Az elektronikus ügyintézésre nem kötelezett ügyfelek papír alapon is benyújthatják az adatszolgáltatást.

Határidők
Ha jogszabály eltérően nem rendelkezik, az ügyintézési határidő 30 nap, amelyet az adóhatóság vezetője egy alkalommal – indokolás mellett – 30 nappal meghosszabbíthat. Az ügyintézési határidő a kérelemnek az adóhatósághoz történő megérkezését követő napon kezdődik. 
Az ügyintézési határidőbe nem számít be a hiánypótlásra és a tényállás tisztázásához szükséges adatok közlésére irányuló felhívástól az annak teljesítéséig terjedő idő. Ha a határidő utolsó napja olyan nap, amelyen az adóhatóságnál a munka szünetel, a határidő a következő munkanapon jár le.

Benyújtandó dokumentumok
Az E-Önkormányzat Portál felületéről az alábbi nyomtatvány érhető el az on-line kitöltés és beküldés lehetőségét biztosító iForm űrlap formátumban, valamint – akár ügyfélkapus bejelentkezés nélkül is, magánszemélyek részére – nyomtatható PDF formátumban.

Az E-önkormányzat Portál innen érhető el.

Fizetési kötelezettség

Az eljárás díj, illeték és költségmentes.

Eljáró szerv

Edelényi Közös Önkormányzati Hivatal Jegyzője
 
Edelény Város Önkormányzata
3780 Edelény, István király útja 52.
Telefon: (+36) 46/524-100
Hivatalai kapu rövid neve: EDELENY
KRID azonosító: 650216114

Felettes szerv/jogorvoslat

Az Önkormányzati Adóhatóság felettes szerve a Borsod-Abaúj-Zemplén Vármegyei Kormányhivatal.

Egyéb információk
Idegenforgalmi adóban előre hozott adófizetés nem teljesíthető.

Vonatkozó jogszabályok
Adatvédelmi tájékoztató adóügyekhez
2015. évi CCXXII. törvény az elektronikus ügyintézés és a bizalmi szolgáltatások általános szabályairól
2017. évi CL. törvény az adózás rendjéről
2017. évi CLI. törvény az adóigazgatási rendtartásról
465/2017. (XII. 28.) Korm. rendelet az adóigazgatási eljárás részletszabályairól
Edelény Város Önkormányzat Képviselő-testületének 34/2012.(XII.12.) önkormányzati rendelete a helyi iparűzési adóról
Edelény Város Önkormányzata Képviselő-testületének 19/2024. (XI. 28.) önkormányzati rendelete az idegenforgalmi adóról
Edelény Város Önkormányzata Képviselő-testületének 14/2025. (V. 28.) önkormányzati rendelete az építményadóról
